**טפסים ומנהלות להגשת הדוקטורט בלימודי מידע:**

* כל הטפסים נמצאים כאן: <http://www.biu.ac.il/Administration/forms/phd-forms.html>
* בעמוד 2 של חוברת ה"הנחיות להגשת עבודת הדוקטור בחוברת פרטי מידע" יש מספרי טלפון וקבלת קהל של הוועדה.

**לפני ההגשה:**

1. המנחה צריך למלא **טופס שיפוט מנחה** ולשלוח ישירות לוועדה.

2. לוודא שבתיק האישי נמצאים:

* האישורים על סיום לימודי ההשלמה בקורסים וסמינריונים במחלקה, שפות זרות ולימודי יהדות
* אישור חתום ע"י יו"ר הוועדה המחלקתית שסיימת את כל חובותיך לתואר השלישי.
* אם יש עוד מנחה – לוודא שיש על כך אישור חתום בתיק

**ההגשה לשיפוט:**

1. שלושה עותקים של הדוקטורט, מודפסים ברווח של שורה וחצי, שוליים רחבים, הדפסה משני צידי הדף, אפשר לכרוך רגיל או בסלילים. הוראות מלאות לגבי צורת העבודה עצמה בחוברת המידע שרצוי לקרוא בקפידה: **הנחיות להגשת עבודת הדוקטור בחוברת פרטי מידע** (עמוד 45-50)

2. מגישים יחד עם:

 א. **טופס הצהרה חתום**

 ב. **טופס פרטים אישיים**

 ג. **טופס הנחיות להגשת דיסרטציה** חתום על-ידיך + ע"י המנחה/ים

3. **דיסק** עם העבודה כולה ב PDF + תוכן עניינים + תקציר + תמונת פספורט (מחמיאה! זה נכנס למצגת)

4. עותק אחד של דף השער בעברית, אחד באנגלית, ועותק אחד של שם המנחה בעברית ובאנגלית.

**לאחר אישור הדוקטורט:**

1. להעביר עותק סופי למנחה/י העבודה עפ"י הנחיות הספריה

2. אישור זכאות יינתן לאחר החתמת כל הגורמים הרלוונטים על טופס "אישור זכאות".

\* מסמך זה נכתב ונערך תוך כדי סיום עבודת הדוקטורט שלי. הדברים הכתובים כאן נוצרו כדי לעזור לחבריי הדוקטורנטים לצלוח את שלבי הבירוקרטיה האחרונים, אך אין בכך לשחרר את הדוקטורנטים מבדיקה עצמאית של כל חובותיהם.

בהצלחה!

טלי גזית, פברואר 2017.